Belgiya poytaxti Bryusselda, 29 avgustga o‘tar kechasi Milliy kriminalistika va kriminologiya instituti oldida portlash ro‘y bergan. Bu haqda Reyter agentligi xabar tarqatdi. RTL xabariga ko‘ra, avtomobil muassasa darvozasiga borib urilgan, shundan so‘ng yo‘lovchilardan biri portlovchi qurilmani harakatga keltirgan. Portlashdan keyin yong‘in chiqqan. Qurbonlar va jabrlanuvchilar haqida hozircha aniq ma’lumotlar yo‘q.